3.-6. juunini leiab Tartus aset IX Eesti Noorte Heliloojate Festival. Festivali helilooja on Mirjam Tally, kelle loomingust on kavas autorikontsert ja veelgi mitmeid esiettekandeid ("Shift 2" Ansambel U: esituses ning "The Shadow of the Moon" Kristi Mühlingu ja  Jaak Lutsoja ettekandes), lisaks toimub workshop Mirjam Tally loomingust. Eesti Noorte Heliloojate Festivalil tulevad esiettekandele ka Märt-Matis Lille, Mart Siimeri, Jüri Reinvere ja Tatjana Kozlova teosed. Festivali kunstiline juht on Monika Mattiesen ning korraldaja MTÜ Tartu Jaani Kiriku Kultuuriprojekt.